ai4bharat/Pralekha huggingface dataset:
തെരഞ്ഞെടുപ്പ് കമ്മീഷന്
പൊതുതിരഞ്ഞെടുപ്പിന്റെആറാം ഘട്ടത്തില് ബീഹാറിലെ എട്ട്മണ്ഡലങ്ങളില്ഞായറാഴ്ചവോട്ടെടുപ്പ്
പൊതുതിരഞ്ഞെടുപ്പിന്റെആറാം ഘട്ടത്തില് ബീഹാറിലെഎട്ട്ലോകസഭാമണ്ഡലങ്ങളില്ഞായറാഴ്ചവോട്ടെടുപ്പ് നടക്കും. വാത്മീകിനഗര്, പശ്ചിമ ചമ്പാരന്, കിഴക്കന് ചമ്പാരന്, ഷിയോഹര്, വൈശാലി, ഗോപാല്ഹെഞ്ച്, സിവാന്, മഹാരാജ്ഗഞ്ച്എന്നിവയാണ്വോട്ടെടുപ്പ് നടക്കുന്ന മണ്ഡലങ്ങള്. 16 വനിതകളടക്കം, 127 സ്ഥാനാര്ത്ഥികള്മത്സരരംഗത്തുണ്ട്. സമ്മതിദായകരുടെയും, ബൂത്തുകളുടെയുംവിശദാംശങ്ങള്ചുവടെ :
മണ്ഡലങ്ങള് സമ്മതിദായകര് പോളിംഗ് ബൂത്തുകളുടെഎണ്ണം സ്ഥാനാര്ത്ഥികളുടെഎണ്ണം
പുരുഷന് സ്ത്രീ ഭിന്നലിംഗം മൊത്തം
1) വാത്മീകിനഗര് 8,93,428 7,70,524 96 16,64,048 1701 13
2) പശ്ചിമ ചമ്പാരന് 8,76,758 7,54,309 63 16,31,130 1647 09
3) കിഴക്കന് ചമ്പാരന് 8,81,809 7,74,609 26 16,56,444 1611 22
4) ഷിയോഹര് 8,95,320 7,89,406 68 16,84,794 1670 18
5) വൈശാലി 9,30,061 8,03,397 48 17,33,506 1803 22
6) ഗോപാല്ഗഞ്ച്  9,38,734 8,98,550 73 18,37,357 1906 13
7) സിവാന് 9,38,984 8,55,346 53 17,94,383 1787 19
8) മഹാരാജ്ഗഞ്ച് 9,50,889 8,49,976 49 18,00,914 1848 11
മൊത്തം 73,05,983 64,96,117 476 1,38,02,576 13,793 127
ബീഹാറില് നിന്ന്ഘട്ടംആറാം ഘട്ട തിരഞ്ഞെടുപ്പില്മത്സരിക്കുന്ന പാര്ട്ടികളുടെവിശദാംശങ്ങള് :
കക്ഷിതിരിച്ചുള്ളസ്ഥാനാര്ത്ഥികളുടെ പട്ടിക: രാഷ്ട്രീയ പാര്ട്ടിയുടെ പേര് മത്സരാര്ത്ഥികളുടെഎണ്ണം
അംഗീകൃതദേശീയ, സംസ്ഥാന രാഷ്ട്രീയ പാര്ട്ടികള്
പാര്ട്ടിയുടെ പേര് പുരുഷന് സ്ത്രീ മൊത്തം
1 എ.ഐ.ടി.സി 0 0 0
2 ബി.എസ്.പി 7 0 7
3 ബി.ജെ.പി 3 1 4
4 സി.പി.ഐ 1 0 1
5 സി.പി.ഐ  0 0 0
6 ഐ.എന്.സി 1 0 1
7 എന്.സി.പി. 1 0 1
8 ആര്.ജെ.ഡി 4 1 5
9 ജെ.ഡി  2 1 3
10 എല്.ജെ.പി 0 1 1
11 ആര്.എല്.എസ്.പി 2 0 2
രജിസ്റ്റര്ചെയ്തരാഷ്ട്രീയ പാര്ട്ടികള്  45 6 51
കക്ഷിരഹിതര് 45 6 51
മൊത്തം 111 16 127
ND/MRD
(Visitor Counter : 32
വാണിജ്യ വ്യവസായ മന്ത്രാലയം
മഹാമാരിയ്ക്കെതിരായ ആഗോള പോരാട്ടത്തിന്റെ ഭാഗമായി IPR ഇളവുകൾ നടപ്പാക്കാനും, സ്വതന്ത്രവ്യാപാരത്തിനു തടസ്സം നിൽക്കുന്ന പുതിയ ഘടകങ്ങൾ ഒഴിവാക്കാനും ശ്രീ പിയൂഷ് ഗോയൽ ആവശ്യപ്പെട്ടു
(ന്യൂ ഡൽഹി : ഒക്ടോബർ ,12 ,2021
കോവിഡ്- 19 മഹാമാരിയ്ക്കെതിരായ ആഗോള പോരാട്ടത്തിന്റെ ഭാഗമായി ബൗദ്ധിക സ്വത്തവകാശ  ഇളവുകൾ നടപ്പാക്കാനും, സ്വതന്ത്ര വ്യാപാരത്തിനു തടസ്സം നിൽക്കുന്ന പുതിയ ഘടകങ്ങൾ ഒഴിവാക്കാനും കേന്ദ്ര വാണിജ്യ -വ്യവസായ മന്ത്രി ശ്രീ പിയൂഷ് ഗോയൽ ആവശ്യപ്പെട്ടു.
വിതരണ മേഖലയിലെ തടസ്സങ്ങൾ വേഗത്തിൽ പരിഹരിക്കുന്നത് ഉറപ്പാക്കിക്കൊണ്ട്, വാക്സിനുകൾ, കൊവിഡ് അനുബന്ധ ആരോഗ്യ ഉത്പന്നങ്ങൾ എന്നിവ ന്യായമായ രീതിയിൽ എല്ലാവർക്കും ലഭ്യമാക്കുക എന്നതായിരിക്കണം മഹാമാരിയോടുള്ള നമ്മുടെ പ്രതികരണം എന്ന് അദ്ദേഹം ഓർമ്മിപ്പിച്ചു.
ഇളവുകളുമായി ബന്ധപ്പെട്ട TRIPS നിർദേശങ്ങൾ അംഗീകരിക്കുക എന്നത് ഇത് പ്രകടമാക്കുന്നതിനുള്ള ഏറ്റവും പ്രധാനപ്പെട്ട വഴികളിലൊന്നാണെന്നു ശ്രീ. ഗോയൽ ചൂണ്ടിക്കാട്ടി . ഇറ്റലിയിലെ നേപ്പിൾസിൽ നടക്കുന്ന G20 വ്യാപാര -നിക്ഷേപ മന്ത്രിമാരുടെ യോഗത്തെ അഭിസംബോധന ചെയ്യുകയായിരുന്നു അദ്ദേഹം
കോവിഡ് വാക്സിനുമായി ബന്ധപ്പെട്ട വേർതിരിവുകൾ/ കോവിഡ് പാസ്പോർട്ടുകൾ തുടങ്ങി, അവശ്യ സാധന വിതരണത്തിൽ ഏർപ്പെട്ടിരിക്കുന്ന വ്യക്തികളുടെ സുഗമമായ യാത്രയ്ക്ക് മേൽ ഏർപ്പെടുത്തിയിരുന്ന നിയന്ത്രണങ്ങൾ അടക്കമുള്ള പുതിയ വ്യാപാര തടസ്സങ്ങൾ പരിഹരിക്കണമെന്ന് ശ്രീ. ഗോയൽ ആവശ്യപ്പെട്ടു
ആരോഗ്യ സേവനങ്ങളുടെ തടസ്സമില്ലാത്ത വിതരണം ലഭ്യമാക്കുന്നതിലൂടെ, കുറഞ്ഞ ചിലവിൽ കൂടുതൽ പേർക്ക് ആരോഗ്യസേവനങ്ങൾ ലഭ്യമാക്കാനുള്ള ശ്രമങ്ങളിൽ പങ്കാളികളാകാൻ അദ്ദേഹം ജി-20 അംഗരാഷ്ട്രങ്ങളെ ക്ഷണിച്ചു
മത്സ്യബന്ധന മേഖലയിലെ വ്യാപാര ചർച്ചകൾക്ക് നീതിപൂർവ്വവും സന്തുലിതവുമായ ഒരു പര്യവസാനം ഉണ്ടാകുന്നതിനായി ആഹ്വാനം ചെയ്ത അദ്ദേഹം, വിദൂര ജല മത്സ്യബന്ധനത്തിൽ ഏർപ്പെട്ടിരിക്കുന്ന രാജ്യങ്ങൾ,
അവയ്ക്ക് പ്രത്യേകിച്ചും കൂടുതലായി സൂക്ഷിക്കുന്ന ശേഖരത്തിന് സബ്സിഡി നൽകുന്ന പ്രവർത്തനങ്ങൾ നിർത്തിവെക്കണമെന്നും ശ്രീ.ഗോയൽ ആവശ്യപ്പെട്ടു
മത്സ്യബന്ധന മേഖലയിലെ സബ്സിഡികൾ സംബന്ധിച്ച അനുകൂലമായ തീരുമാനം ഉണ്ടാകാൻ നയപരമായ ഇടം ആവശ്യമാണെന്നും അദ്ദേഹം ചൂണ്ടിക്കാട്ടി . ചെറുകിട- നാമമാത്ര മത്സ്യ തൊഴിലാളികളുടെ ജീവനോപാധികളെ സംരക്ഷിക്കുന്നതിനും, ഭക്ഷ്യ സുരക്ഷ സംബന്ധിച്ച ആശങ്കകളെ ദൂരീകരിക്കുന്നതിനുമൊപ്പം മത്സ്യബന്ധന മേഖല കൂടുതൽ ആധുനികവും വികസിതവും വൈവിധ്യമേറിയതുമാക്കാൻ ഇത് വഴിതുറക്കുമെന്നും അദ്ദേഹം അഭിപ്രായപ്പെട്ടു
ഐക്യരാഷ്ട്രസഭയുടെ സുസ്ഥിരവികസനം, സുസ്ഥിര വികസന ലക്ഷ്യങ്ങൾ എന്നിവ സംബന്ധിച്ച 2030 അജണ്ട പൂർത്തിയാക്കാൻ ഇന്ത്യ പ്രതിജ്ഞാബദ്ധമാണെന്ന് തന്റെ G20 മന്ത്രിതല സംഭാഷണത്തിൽ ശ്രീ.ഗോയൽ വ്യക്തമാക്കി
പാരീസ് ഉടമ്പടി അനുസരിച്ചുള്ള ലക്ഷ്യങ്ങൾ കൈവരിക്കുന്നതിനായി നടപടികൾ സ്വീകരിക്കുന്ന വളരെ ചുരുക്കം രാഷ്ട്രങ്ങളിൽ ഒന്നാണ് ഇന്ത്യ . വികസിത രാഷ്ട്രങ്ങൾ ഇനിയും പൂർത്തീകരിക്കാത്ത സാങ്കേതികവിദ്യ - കാലാവസ്ഥ -ധനസഹായ കൈമാറ്റം സംബന്ധിച്ച ഉത്തരവാദിത്തങ്ങൾ പൂർത്തീകരിക്കാൻ തങ്ങൾ ആവശ്യപ്പെടുന്നതായും ശ്രീ ഗോയൽ അറിയിച്ചു
ആരോഗ്യ, കുടുംബക്ഷേമ മന്ത്രാലയം
ഇ സഞ്ജീവനി ആയുഷ്മാൻ ഭാരത് ഡിജിറ്റൽ മിഷനുമായി സംയോജിപ്പിച്ചു .
(ന്യൂ ഡൽഹി. ജൂൺ 3 ,2022
ഇ-സഞ്ജീവനി അതിന്റെ പ്രധാന പദ്ധതിയായ ആയുഷ്മാൻ ഭാരത് ഡിജിറ്റൽ മിഷനുമായി  വിജയകരമായി സംയോജിപ്പിച്ചതായി നാഷണൽ ഹെൽത്ത് അതോറിറ്റി പ്രഖ്യാപിച്ചു.ആരോഗ്യ കുടുംബക്ഷേമ മന്ത്രാലയത്തിന്റെ  ടെലിമെഡിസിൻ സേവനമായ ഇ-സഞ്ജീവനിയുടെ നിലവിലുള്ള ഉപയോക്താക്കൾക്ക് അവരുടെ ആയുഷ്മാൻ ഭാരത് ഹെൽത്ത് അക്കൗണ്ട്  എളുപ്പത്തിൽ സൃഷ്ടിക്കാനും നിലവിലുള്ള ആരോഗ്യ രേഖകൾ, കുറിപ്പടികൾ, ലാബ് റിപ്പോർട്ടുകൾ മുതലായവ ലിങ്ക് ചെയ്യാനും നിയന്ത്രിക്കാനും ഈ സംയോജനത്തിലൂടെ സാധിക്കും .ഉപയോക്താക്കൾക്ക് അവരുടെ ആരോഗ്യ രേഖകൾ ഇ-സഞ്ജീവനിയിൽ ഡോക്ടർമാരുമായി പങ്കിടാൻ കഴിയും, ഇത് മികച്ച ക്ലിനിക്കൽ തീരുമാനങ്ങൾ എടുക്കുന്നതിനും പരിചരണത്തിന്റെ തുടർച്ച ഉറപ്പാക്കുന്നതിനും സഹായിക്കും.. 22 കോടി ABHA ഹോൾഡർമാർക്ക് ഇസഞ്ജീവനി വഴി സൃഷ്ടിച്ച അവരുടെ ആരോഗ്യ രേഖകൾ ലിങ്ക് ചെയ്യാനും അവർക്ക് ഇഷ്ടമുള്ള ഹെൽത്ത് ലോക്കറുകളിൽ സംരക്ഷിക്കാനും കഴിയും.ഇ-സഞ്ജീവനി ടെലിമെഡിസിൻ പ്ലാറ്റ്ഫോം ഇപ്പോൾ എബിഡിഎം സംയോജനം പൂർത്തിയാക്കിയ മറ്റ് 40 ഡിജിറ്റൽ ആരോഗ്യ ആപ്ലിക്കേഷനുകളുമായി സംയോജിക്കുന്നു .ഈ ഹെൽത്ത് ടെക് സേവനങ്ങൾ ഒരുമിച്ച്, രാജ്യത്തിനായി ശക്തവും പരസ്പര പ്രവർത്തനക്ഷമവും എല്ലാവരെയും ഉൾക്കൊള്ളുന്നതുമായ ഒരു ഡിജിറ്റൽ ആരോഗ്യ ആവാസവ്യവസ്ഥ കെട്ടിപ്പടുക്കുവാൻ സഹായിക്കുന്നു. ABDM സംയോജിത ആപ്പുകളെക്കുറിച്ചുള്ള കൂടുതൽ വിവരങ്ങൾക്ക് : https://abdm.gov.in/our-partners.സന്ദർശിക്കുക
പ്രധാനമന്ത്രിയുടെ ഓഫീസ്
വാക്സിൻ യജ്ഞം ഒരു വർഷം പൂർത്തിയാക്കിയ വേളയിൽ ഇതുമായി ബന്ധപ്പെട്ടവരെ പ്രധാനമന്ത്രി അഭിവാദ്യം ചെയ്തു
വാക്സിൻ യജ്ഞത്തിൽ ഡോക്ടർമാരുടെയും നഴ്സുമാരുടെയും ആരോഗ്യ പ്രവർത്തകരുടെയും പങ്കിനെ പ്രധാനമന്ത്രി അഭിനന്ദിച്ചു
വാക്സിൻ യജ്ഞം ഒരു വർഷം പൂർത്തിയാക്കിയ വേളയിൽ ഇതുമായി ബന്ധപ്പെട്ട ഓരോ വ്യക്തിയെയും പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു. വാക്സിൻ യജ്ഞത്തിൽ ഡോക്ടർമാരുടെയും നഴ്സുമാരുടെയും ആരോഗ്യ പ്രവർത്തകരുടെയും പങ്കിനെ പ്രധാനമന്ത്രി പ്രശംസിച്ചു. കൊവിഡ്-19 നെതിരായ പോരാട്ടത്തിന് ഇന്ത്യയുടെ വാക്സിനേഷൻ പരിപാടി വലിയ കരുത്ത് നൽകിയിട്ടുണ്ടെന്നും അദ്ദേഹം പറഞ്ഞു.
MyGovIndia യുടെ ട്വീറ്റിന് മറുപടിയായി പ്രധാനമന്ത്രി, ട്വീറ്റുകളുടെ പരമ്പരയിൽ പറഞ്ഞു:
"ഇന്ന് നാം വാക്സിൻ യജ്ഞത്തി ന്റെ ഒന്നാം വാർഷികം ആഘോഷിക്കുന്നു.
നമ്മുടെ വാക്സിനേഷൻ യജ്ഞവുമായി ബന്ധപ്പെട്ട ഓരോ വ്യക്തിയെയും ഞാൻ അഭിവാദ്യം ചെയ്യുന്നു.
വാക്സിനേഷൻ പ്രോഗ്രാം കോവിഡ് -19 നെതിരായ പോരാട്ടത്തിന് വലിയ ശക്തി നൽകി. ഇത് ജീവൻ രക്ഷിക്കുന്നതിനും ഉപജീവനമാർഗങ്ങൾ സംരക്ഷിക്കുന്നതിനും കാരണമായി.
അതേസമയം, നമ്മുടെ ഡോക്ടർമാരുടെയും നഴ്സുമാരുടെയും ആരോഗ്യ പ്രവർത്തകരുടെയും പങ്ക് അസാധാരണമാണ്. വിദൂര പ്രദേശങ്ങളിൽ ആളുകൾ വാക്സിനേഷൻ എടുക്കുന്നതോ അല്ലെങ്കിൽ നമ്മുടെ ആരോഗ്യ പ്രവർത്തകർ അവിടെ വാക്സിനുകൾ എടുക്കുന്നതോ ആയ കാഴ്ചകൾ കാണുമ്പോൾ, നമ്മുടെ ഹൃദയവും മനസ്സും അഭിമാനത്താൽ നിറയും.
മഹാമാരിക്കെതിരെയുള്ള പോരാട്ടത്തിലെ ഇന്ത്യയുടെ സമീപനം എല്ലായ്പ്പോഴും ശാസ്ത്രത്തെ അടിസ്ഥാനമാക്കിയുള്ളതായി രിക്കും. നമ്മുടെ സഹപൗരന്മാർക്ക് ശരിയായ പരിചരണം ലഭിക്കുന്നുണ്ടെന്ന് ഉറപ്പാക്കാൻ നാം ആരോഗ്യ അടിസ്ഥാന സൗകര്യങ്ങളും വർദ്ധിപ്പിക്കുകയാണ്.
നമുക്ക് കോവിഡ് -19 മായി ബന്ധപ്പെട്ട എല്ലാ പ്രോട്ടോക്കോളുകളും പിന്തുടരുകയും പകർച്ചവ്യാധിയെ മറികടക്കുകയും ചെയ്യാം."
പ്രധാനമന്ത്രിയുടെ ഓഫീസ്
ചേതി ചന്ദിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി ചേതി ചന്ദിൽ ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു :
"എല്ലാവർക്കും ചേതി ചന്ദ് ആശംസകൾ."
-ND-
(
വനിതാ, ശിശു വികസന മന്ത്രാലയം
സർക്കാർ ശിശു പരിപാലന സ്ഥാപനങ്ങളിലെ കുട്ടികൾക്ക് വിദഗ്ദ്ധ പരിചരണംലഭ്യമാക്കാൻ വനിതാ- ശിശു വികസന മന്ത്രാലയം ,ഇന്ത്യൻ അക്കാദമി ഓഫ് പീഡിയാട്രിക്സുമായി കൈകോർക്കുന്നു.
രാജ്യത്താകമാനം സർക്കാർ ശിശു പരിപാലന കേന്ദ്രങ്ങളിൽ വസിക്കുന്ന കുട്ടികൾക്ക് വിദഗ്ദ്ധ പരിചരണം നൽകുന്നതിനായി വനിതാ-ശിശു വികസന മന്ത്രാലയം ഇന്ത്യൻ അക്കാദമി ഓഫ് പീഡിയാട്രിക്സുമായി ഒത്തു ചേരുന്നു. കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി ട്വീറ്റുകളിലൂടെ അറിയിച്ചതാണ്
ഈ കാര്യം . ശിശുസംരക്ഷണ സേവനങ്ങൾക്കായുള്ള പദ്ധതി പ്രകാരം കുട്ടികൾക്ക് നൽകുന്ന വൈദ്യസഹായത്തിനു പുറമേയാണിത്. ആഴ്ചയിൽ 6 ദിവസം ഉച്ചകഴിഞ്ഞുള്ള സമയം വിദഗ്ദ്ധ ശിശുരോഗവിദഗ്ദ്ധർ ഉൾപ്പെടുന്ന ഈ ടെലിമെഡിസിൻ സേവനം രാജ്യത്തിന്റെ വിദൂര കോണുകളിൽ നിന്നുള്ള പരിചരണക്കാർ / ശിശുസംരക്ഷണ ഓഫീസർമാർഎന്നിവർക്ക് ലഭ്യമാക്കും. 2000 ത്തി ലധികം ശിശു പരിപാലന കേന്ദ്രങ്ങളിൽ നിന്നുള്ള ആയിരക്കണക്കിന് കുട്ടികൾക്ക് ഈ സേവനത്തിലൂടെ പ്രയോജനം ലഭിക്കും. കേന്ദ്ര , മേഖല , സംസ്ഥാന , നഗര തലങ്ങളിലുള്ള 30,000 ഇന്ത്യൻ അക്കാദമി ഓഫ് പീഡിയാട്രിക്സ് അംഗങ്ങളുടെ ശക്തമായ ശൃംഖലയിൽ നിന്ന് രൂപീകരിക്കുന്ന ഒരു വിദഗ്ദ്ധ ടീം ദുർബലരായ കുട്ടികൾക്ക് വേണ്ട സേവനങ്ങൾ നൽകുന്നതാണ് . സർക്കാർ നടത്തുന്നതോ /സഹായിക്കുന്നതോ ആയ എല്ലാ ശിശു പരിപാലന കേന്ദ്രങ്ങൾക്കും ഇന്ത്യൻ അക്കാദമി ഓഫ് പീഡിയാട്രിക്സ് നിയോഗിച്ച ഒരു വിദഗ്ദ്ധന്റെ സേവനം ലഭിക്കും .ഇതോടെ, വിദഗ്ദ്ധ മെഡിക്കൽ കൺസൾട്ടേഷനുകൾ സർക്കാർ ശിശു പരിപാലന സ്ഥാപനങ്ങളിൽ താമസിക്കുന്ന കുട്ടികൾക്ക് ഒരു ഫോൺ കോൾ അകലത്തിൽ ലഭ്യമാകും.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
പ്രധാൻ മന്ത്രി ഗരിബ് കല്യാൺ യോജന പ്രകാരം അടുത്ത അഞ്ചു മാസത്തേക്ക് അധിക ഭക്ഷ്യധാന്യങ്ങൾ അനുവദിക്കുന്നതിന് കേന്ദ്ര മന്ത്രിസഭയുടെ അംഗീകാരം
പ്രധാൻ മന്ത്രി ഗരിബ് കല്യാൺ യോജന  പ്രകാരം 2021 ജൂലൈ മുതൽ നവംബർ വരെ, ഒരാൾക്ക് പ്രതിമാസം 5 കിലോ നിരക്കിൽ,അഞ്ചു മാസത്തേക്ക് സൗജന്യമായി അധിക ഭക്ഷ്യധാന്യങ്ങൾ അനുവദിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ യോഗം അംഗീകാരം നൽകി. നേരിട്ടുള്ള ആനുകൂല്യ കൈമാറ്റ  പ്രകാരവും, ദേശീയ ഭക്ഷ്യസുരക്ഷാ നിയമത്തിന്റെ  പരിധിയിൽ വരുന്നതുമായ അന്ത്യോദയ അന്ന യോജന, മുൻഗണനാ കുടുംബങ്ങളിലെ പരമാവധി 81.35 കോടി ഗുണഭോക്താക്കൾക്ക് സൗജന്യമായി ഇതിന്റെ ആനുകൂല്യം ലഭിക്കും.
ഇത്തരത്തിൽ 81.35 കോടി വ്യക്തികൾക്ക് അധികമായി ഭക്ഷ്യധാന്യം നൽകുന്നതിന് 64,031 കോടി രൂപയുടെ ഭക്ഷ്യ സബ്സിഡി വേണ്ടിവരും .ഈ പദ്ധതിയുടെ മുഴുവൻ ചെലവും സംസ്ഥാന / കേന്ദ്ര ഭരണ പ്രദേശ ഗവൺമെന്റ്കളുടെ വിഹിതം ഇല്ലാതെ കേന്ദ്ര ഗവൺമെന്റ് വഹിക്കുന്നതിനാൽ, . ഗതാഗതം, കൈകാര്യം ചെയ്യൽ, എഫ്പിഎസ് ഡീലർമാരുടെ ലാഭം തുടങ്ങിയവയ്ക്കായി ഏകദേശം 3,234.85 കോടി രൂപ അധിക ചിലവ് ആവശ്യമാണ്. മൊത്തത്തിൽ ഇതിനായി കേന്ദ്ര ഗവൺമെന്റ് വഹിക്കേണ്ടി വരുന്ന ചെലവ് 67,266.44 കോടി രൂപയായി കണക്കാക്കപ്പെട്ടിരിക്കുന്നു.
ഗോതമ്പ് / അരി എന്നിവയുടെ വിഹിതം ഭക്ഷ്യ, പൊതുവിതരണ വകുപ്പ് തീരുമാനിക്കും. കൂടാതെ, മഴക്കാലം, മഞ്ഞുവീഴ്ച മുതലായ പ്രതികൂല കാലാവസ്ഥ, വിതരണശൃംഖലയിലെ തടസ്സം, കോവിഡ് മൂലമുണ്ടാകുന്ന നിയന്ത്രണങ്ങൾ തുടങ്ങിയവ മൂലം, പ്രവർത്തന ആവശ്യങ്ങൾക്കനുസൃതമായി, പിഎംജികെഎയുടെ മൂന്നാം ഘട്ടം, നാലാം ഘട്ടം എന്നിവ പ്രകാരം വിതരണ കാലയളവ് നീട്ടുന്നത് സംബന്ധിച്ച് ഭക്ഷ്യ പൊതുവിതരണ വകുപ്പിന് തീരുമാനമെടുക്കാം.
ഭക്ഷ്യധാന്യങ്ങളുടെ മൊത്തം വിഹിതം ഏകദേശം 204 ലക്ഷം മെട്രിക് ടൺ ആയിരിക്കും . കൊറോണ വൈറസ് മൂലമുണ്ടായ സാമ്പത്തിക പ്രതിസന്ധിയെ തുടർന്ന് ദരിദ്രർ നേരിടുന്ന ബുദ്ധിമുട്ടുകൾ പരിഹരിക്കുന്നതിനു അധിക വിഹിതം സഹായിക്കും . അടുത്ത അഞ്ച് മാസം സാമ്പത്തിക പ്രതിസന്ധി മൂലം ഭക്ഷ്യധാന്യങ്ങൾ ലഭ്യമാകാതെ ഒരു ദരിദ്ര കുടുംബവും കഷ്ടപ്പെടില്ലെന്ന് ഗവൺമെന്റ് ഉറപ്പുവരുത്തും
ന്യൂനപക്ഷകാര്യ മന്ത്രാലയം
"ഒരു രാഷ്ട്രം, ഒറ്റവിപണി" എന്ന സ്വപ്നം യാഥാർഥ്യമാകും: മുഖ്താർ അബ്ബാസ് നഖ്വി
കർഷകർക്ക് ബഹുമാനം ലഭിക്കുകയും അവരുടെ ഉൽപ്പന്നങ്ങൾക്ക് മികച്ച വില കിട്ടുകയും ചെയ്യുന്ന അവരുടെ ക്ഷേമത്തിൽ കേന്ദ്രീകരിച്ചിട്ടുള്ള പാതയിലൂടെയാണ് കാർഷികാധിഷ്ഠിത ഇന്ത്യ മുന്നോട്ട് പോകുന്നതെന്ന് കേന്ദ്രമന്ത്രി ശ്രീ മുഖ്താർ അബ്ബാസ് നഖ്വി. യുപിയിലെ മൊറാദാബാദിലെ ലോധിപൂരിൽ “കിസാൻചൗപലിൽ'' കർഷകരെ അഭിസംബോധന ചെയ്യുകയായിരുന്നു അദ്ദേഹം.
കർഷകരുടെ അഭിവൃദ്ധിക്കും ശാക്തീകരണത്തിനുമുള്ള ചരിത്രപരമായ നടപടിയാണ് കാർഷിക പരിഷ്കരണ നിയമങ്ങളെന്ന് ശ്രീ നഖ്വി പറഞ്ഞു. മിനിമം താങ്ങുവിലയും സർക്കാർ സംഭരണവും തുടര്ന്നും ഉറപ്പാക്കും. ഈ നിയമങ്ങൾ കർഷകർക്ക് അവരുടെ വിളകൾ സംഭരിക്കുന്നതിനും വിൽക്കുന്നതിനും സ്വാതന്ത്ര്യം നൽകുകയും ഇടനിലക്കാരുടെ പിടിയിൽ നിന്ന് അവരെ മോചിപ്പിക്കുകയും ചെയ്യും. "ഒരു രാഷ്ട്രം, ഒറ്റ വിപണി" എന്ന സ്വപ്നമാണത്.
ഇലക്ട്രോണിക്സ് & ഐ.ടി മന്ത്രാലയം
എൻ ഐ സി ടെക് കോൺക്ലേവ് 2022-ന്റെ ഉദ്ഘാടനം കേന്ദ്ര മന്ത്രി രാജീവ് ചന്ദ്രശേഖർ നിർവഹിച്ചു
(നാഷണൽ ഇൻഫോർമാറ്റിക്സ് സെന്റർ "ഡിജിറ്റൽ ഗവൺമെന്റിനായുള്ള പുതു തലമുറ സാങ്കേതികവിദ്യകൾ" എന്ന പ്രമേയത്തെ ആസ്പദമാക്കി, ഇ-ഗവേണൻസിൽ ഉയർന്നുവരുന്ന സാങ്കേതികവിദ്യകൾ കേന്ദ്രീകരിച്ച്, എൻഐ സി ടെക് കോൺക്ലേവ് 2022 എന്ന പേരിൽ രണ്ട് ദിവസത്തെ പരിപാടി സംഘടിപ്പിച്ചു.
ഭരണരംഗത്ത് സാങ്കേതികവിദ്യയുടെ പ്രയോഗം യാഥാർത്ഥ്യമാക്കാൻ എൻ ഐ സി സുപ്രധാന പങ്കുവഹിച്ചതായി ഇന്നലെ പരിപാടി ഉദ്ഘാടനം ചെയ്യവെ ശ്രീ രാജീവ് ചന്ദ്രശേഖർ പറഞ്ഞു.
എൻഐ സിയുടെ ആസാദി കാ അമൃത് മഹോത്സവത്തിന്റെ ഭാഗമായി, സഹമന്ത്രി ശ്രീ രാജീവ് ചന്ദ്രശേഖർ #75DigitalSolutionsfromNIC എന്ന ഇ-ബുക്ക് പ്രകാശനം ചെയ്തു. പൗരന്മാർക്കും ബിസിനസ് സ്ഥാപനങ്ങൾക്കും ഗവൺമെന്റിനുമായി എൻഐ സി യുടെ സഹകരണത്തോടെ വികസിപ്പിച്ച സാങ്കേതികവിദ്യാധിഷ്ഠിത പരിഹാരമാർഗ്ഗങ്ങൾ മൂലം സുഗമമായ വിവിധ സർക്കാർ പദ്ധതികളും അവയുടെ പ്രയോജനങ്ങളും ഇ-ബുക്ക് വിവരിക്കുന്നു.
ഇ-ബുക്ക് ഇനിപ്പറയുന്ന ലിങ്കിൽ ലഭ്യമാണ്: https://uxdt.nic.in/flipbooks/75-Digital-Solutions-from-NIC/
എൻ ഐ സി ഡയറക്ടർ ജനറൽ ഡോ. നീത വർമ എഡിറ്റിംഗ് നിർവ്വഹിച്ച “സിറ്റിസൺ എംപവർമെന്റ് ത്രൂ ഡിജിറ്റൽ ട്രാൻസ്ഫോർമേഷൻ ഇൻ ഗവൺമെന്റ്” എന്ന പുസ്തകവും മന്ത്രി പ്രകാശനം ചെയ്തു. അഖിലേന്ത്യ ഡിജിറ്റൽ ഇൻഫ്രാസ്ട്രക്ചറിലും സേവനങ്ങളിലും പ്രവർത്തിക്കുന്ന എൻ ഐ സി ഓഫിസർമാരുടെ വീക്ഷണത്തിൽ നിന്ന് അവതരിപ്പിച്ച വിവിധ മേഖലകളിലെ സാങ്കേതികവിദ്യ അധിഷ്ഠിത പരിവർത്തനവും പരിണാമവും പുസ്തകം വിവരിക്കുന്നു.
എൻ ഐ സി ടെക് കോൺക്ലേവ് 2022, ഗവൺമെന്റ് മന്ത്രാലയങ്ങളിലെയും /വകുപ്പുകളിലെയും ഐടി മാനേജർമാരെ ഏറ്റവും പുതിയ ഐസിടി സാങ്കേതികവിദ്യകളിൽ അറിവുള്ളവരാക്കും. സംസ്ഥാനങ്ങളിൽ വ്യാപിപ്പിക്കാൻ കഴിയുന്ന പുതിയ സാങ്കേതികവിദ്യകളും ആപ്ലിക്കേഷനുകളും നന്നായി മനസ്സിലാക്കാൻ സംസ്ഥാന സർക്കാരുകളിലെ ഐടി സെക്രട്ടറിമാർക്ക് ഇത് വേദിയൊരുക്കും. ഇത് ഗവൺമെന്റിന്റെ വ്യവസായ, ഐടി മാനേജർമാർ തമ്മിലുള്ള ആശയവിനിമയം സുഗമമാക്കുകയും ഉയർന്ന നിലവാരമുള്ള പൗര കേന്ദ്രീകൃത സേവനങ്ങൾ നൽകുന്നതിന് സഹായിക്കുകയും ചെയ്യും.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 194.44 കോടിയിലധികം വാക്സിന് ഡോസുകള്
ഉപയോഗിക്കാത്ത 7.45 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,94,44,47,825
ബാക്കിയുള്ളത്
7,45,81,680
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 194.44 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 7.45 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഗവൺമെന്റ് ഇതുവരെ17.35 കോടി ഡോസ് വാക്സിൻ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും സൗജന്യമായി നൽകി.
90 ലക്ഷത്തിലധികം ഡോസുകൾ സംസ്ഥാനങ്ങൾ / കേന്ദ്ര ഭരണ പ്രദേശങ്ങളുടെ കൈവശം ഇപ്പോഴുണ്ട്.
അടുത്ത 3 ദിവസത്തിനുള്ളിൽ 10 ലക്ഷത്തിലധികം ഡോസുകൾ സംസ്ഥാനങ്ങൾ / കേന്ദ്ര ഭരണപ്രദേശങ്ങൾക്ക് ലഭിക്കും
കോവിഡ് 19 മഹാമാരിയ്ക്ക് എതിരായ പോരാട്ടത്തിൽ സംസ്ഥാനങ്ങളും കേന്ദ്രഭരണപ്രദേശങ്ങളും ആയി ചേർന്ന് കേന്ദ്ര ഗവൺമെന്റ് മുൻ നിരയിൽ ഒരു സമഗ്ര സമീപനമാണ് കാഴ്ചവെക്കുന്നത്.
കോവിഡ് 19 ന് എതിരായ അഞ്ചിന പ്രതിരോധ നടപടികളിൽ പരിശോധന, കണ്ടെത്തൽ, ചികിത്സ, കോവിഡ് അനുബന്ധ പെരുമാറ്റ ശീലങ്ങൾ എന്നിവയോടൊപ്പം വാക്സിനേഷനും ഒരു അവിഭാജ്യ ഘടകമായി മാറിയിരിക്കുന്നു.
കോവിഡ് 19 വാക്സിനേഷന്റെ വിപുലപ്പെടുത്തിയ മൂന്നാംഘട്ട നയപരിപാടികൾ 2021 മെയ് ഒന്നിന് ആരംഭിച്ചു. അർഹരായ പുതിയ വിഭാഗത്തിൽപ്പെട്ടവർക്കുള്ള രജിസ്ട്രേഷൻ ഏപ്രിൽ 28ന് ആരംഭിച്ചു. അർഹരായ ഗുണഭോക്താക്കൾക്ക് കോ വിൻ പോർട്ടലിൽ  നേരിട്ടോ ആരോഗ്യ സേതു ആപ്പ് വഴിയോ രജിസ്റ്റർ ചെയ്യാം.
കേന്ദ്ര ഗവൺമെന്റ് ഇതുവരെ17.35കോടി ഡോസ്  വാക്സിൻ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യം ആയി നൽകി. ഇതിൽ പാഴായി പോയത് ഉൾപ്പെടെ ആകെ 16 കോടി വാക്സിനുകൾ ഇതുവരെ ഉപയോഗിച്ചു. 
90 ലക്ഷത്തിലധികം ഡോസുകൾ  സംസ്ഥാനങ്ങൾ / കേന്ദ്ര ഭരണ പ്രദേശങ്ങളുടെ കൈവശം ഇപ്പോഴുണ്ട്.നെഗറ്റീവ് ബാലൻസ് ഉള്ള സംസ്ഥാനങ്ങളിൽ ,സായുധ സേനയ്ക്ക് നൽകിയ വാക്സിൻ ചേർക്കാത്തതിനാലാണ് വിതരണം ചെയ്ത വാക്സിനേക്കാൾ കൂടുതൽ ഉപഭോഗം  കാണിക്കുന്നത്.
ഇത് കൂടാതെ അടുത്ത 3 ദിവസത്തിനുള്ളിൽ 10 ലക്ഷത്തിലധികം ഡോസുകൾ അധികമായി സംസ്ഥാനങ്ങൾ / കേന്ദ്ര ഭരണപ്രദേശങ്ങൾക്ക് ലഭിക്കും
(Visitor Counter : 166
ധനകാര്യ മന്ത്രാലയം
2021 മേയ് മാസത്തെ ജിഎസ്ടി വരുമാനം
മേയ് മാസത്തിലെ മൊത്ത ജി.എസ്.ടി വരുമാനം 1,02,709 കോടി രൂപയായി
സി.ജി.എസ്.ടി  17,592 കോടി രൂപയും, എസ്.ജി.എസ്. ടി  22,653 രൂപയും, ഐ.ജി.എസ്.ടി  53,199 കോടി രൂപയും , 9,265 രൂപയുടെ സെസും യും ചേര്ത്ത് 2021 മേയ് മാസത്തിലെ മൊത്തം ജി.എസ്.ടി വരുമാനമായി 1,02,709 കോടി രൂപ ലഭിച്ചു.
കോവിഡ് മഹാമാരിയുടെ രണ്ടാം തരംഗത്തിന്റെ പശ്ചാത്തലത്തില് മേയ് 21ന് ഫയല് ചെയ്യേണ്ട റിട്ടേണുകളില് താമസം വന്നവയ്ക്ക് 15 ദിവസത്തേയ്ക്ക് പലിശയില് ഒഴിവാക്കല്/സമാശ്വാസം നല്കിയതുമുതല് ജൂണ് 4 വരെ ആഭ്യന്തര ഇടപാടുകളില് നിന്ന് ശേഖരിച്ച ജി.എസ്.ടിയുള്പ്പെടെയുള്ളവയാണ് മുകളില് പറഞ്ഞ കണക്കുകള്.
ഈ മാസത്തില് സി.ജി.എസ്.ടിക്കുള്ള 15,014 കോടി രൂപയും സി.ജി.എസ്.ടിക്കുള്ള 11,653 കോടി രൂപയും ഐ.ജി.എസ്.ടിയില് നിന്ന് പതിവ് തീര്പ്പാക്കലിന്റെ ഭാഗമായി തീര്പ്പാക്കി.കഴിഞ്ഞവര്ഷത്തെ ഇതേസമയത്തെ വരുമാനത്തെക്കാള് 65% ഉയര്ന്നതാണ് 2021 മേയ് മാസത്തിലെ ജി.എസ്.ടി വരുമാനം. ഈ മാസത്തില് ഇറക്കുമതിചെയ്യുന്ന ചരക്കുകളില് നിന്നുള്ള വരുമാനം 56% കൂടുതലും ആഭ്യന്തര ഇടപാടുകളില് നിന്നുള്ള വരുമാനം  കഴിഞ്ഞ വര്ഷം ഇതേ മാസത്തില് ഈ സ്രോതസ്സുകളില് നിന്നുള്ള വരുമാനത്തേക്കാള് 69% കൂടുതലുമാണ്.
ജി.എസ്.ടി വരുമാനം ഒരു ലക്ഷം കോടി കടക്കുന്നത് ഇത് തുടര്ച്ചയായ എട്ടാം മാസത്തിലാണ്. മഹാമാരി മൂലം മിക്ക സംസ്ഥാനങ്ങളിലും കര്ശനമായ ലോക്ക്ഡൗണിലായിരിക്കുമ്പോഴാണ് ഇത്. ഇതിനുപുറമെ, മേയ് 20നകം റിട്ടേണ് സമര്പ്പിക്കേണ്ടിയിരുന്ന അഞ്ച് കോടി രൂപയ്ക്ക് മുകളില് വിറ്റുവരവുള്ള നികുതിദായകര് ജൂണ് 4 നകമാണ് റിട്ടേണ് സമര്പ്പിച്ചത് 5 കോടിയില് താഴെ വിറ്റുവരവുള്ള ചെറിയ നികുതിദായകര്ക്ക് ലേറ്റ് ഫീസോ പലിശയോ ഇല്ലാതെ റിട്ടേണുകള് ഫയല് ചെയ്യാന് ജൂലൈ ആദ്യ ആഴ്ച വരെ സമയമുണ്ട്. ഈ നികുതിദായകരില് നിന്നുള്ള വരുമാനം അതുവരെ മാറ്റിവച്ചിരിക്കുകയുമാണ്. ഈ നീട്ടികൊടുത്ത ദിവസങ്ങള് കഴിഞ്ഞശേഷം മാത്രമേ 2021 മേയ് മാസത്തിലെ യഥാര്ത്ഥ വരുമാനം എത്രയെന്ന് അറിയാന് കഴിയുകയുള്ളു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഫെബ്രുവരി 10, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.62 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 79,529 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,797 പേർ
സജീവ കേസുകൾ ഇപ്പോൾ 0.01% ആണ്
രോഗമുക്തി നിരക്ക് ഇപ്പോൾ 98.81% ആണ്
കഴിഞ്ഞ 24 മണിക്കൂറിനിടെ 96 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,51,315 ആയി
കഴിഞ്ഞ 24 മണിക്കൂറിൽ 114 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 0.08%
പ്രതിവാര പോസിറ്റിവിറ്റി നിരക്ക് 0.08%
ആകെ നടത്തിയത് 91.68 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,38,820 പരിശോധനകൾ.
RRTN
പ്രത്യേക സേവനങ്ങളും ഫീച്ചറുകളും
നിര്മ്മിത ബുദ്ധി അടിസ്ഥാനമാക്കിയുള്ള സ്മാര്ട്ട് ഫാമിംഗിന് സമാരംഭം
ഇ-ക്രോപ്പ് ഉപയോഗിച്ചുള്ള സ്മാര്ട്ട് ഫാമിംഗിനെക്കുറിച്ചുള്ള പരിശീലനം സംസ്ഥാന കാര്ഷിക വികസന കര്ഷക ക്ഷേമ മന്ത്രി ശ്രി.പി.പ്രസാദ് ഇന്ന്  തിരുവനന്തപുരത്തുള്ള ഐ സി എ ആര് - കേന്ദ്ര കിഴങ്ങ് വര്ഗ ഗവേഷണ സ്ഥാപനത്തില്, ഇ-ക്രോപ്പ് അടിസ്ഥാനമാക്കിയുള്ള സ്മാര്ട്ട് ഫെര്ട്ടിഗേഷന് സൗകര്യം സമാരംഭിച്ചുകൊണ്ട് ഓണ്ലൈനായി നിര്വഹിച്ചു. കര്ഷകര്ക്ക് സ്മാര്ട്ട് സേവനങ്ങള് നല്കുമ്പോഴാണ് കര്ഷകര് മിടുക്കന്മാരാകുന്നതെന്ന് ഈ സൗകര്യം ഉദ്ഘാടനം ചെയ്തുകൊണ്ട് ബഹുമാനപ്പെട്ട മന്ത്രി പറഞ്ഞു. കര്ഷകര് മിടുക്കരാകുമ്പോള് മാത്രമേ കാര്ഷിക മേഖലയ്ക്ക് കരുത്ത് ലഭിക്കൂ. ഭക്ഷണം കഴിക്കുന്ന ഓരോ മനുഷ്യനും കൃഷിയുമായി ബന്ധപ്പെട്ടിരിക്കുന്നു. കര്ഷകര് നേരിടുന്ന പ്രശ്നങ്ങള് പരിഹരിക്കാന് ഗവണ്മെന്റും സമൂഹവും ഇടപെടണം. ഒരു സാങ്കേതിക വിദ്യ വികസിപ്പിക്കുമ്പോള് കര്ഷകര്ക്ക് മുന്ഗണന നല്കണമെന്ന് കൃഷിമന്ത്രി പറഞ്ഞു.
കര്ഷകരുടെ വരുമാനം വര്ധിപ്പിക്കുന്നതിന്റെ ഭാഗമായി ഐസിടി പോലുള്ള ആര്ട്ടിഫിഷ്യല് ഇന്റലിജന്സ് സാങ്കേതികവിദ്യയെ അടിസ്ഥാനമാക്കിയുള്ള ഒരു ഐഒടി ഉപകരണമാണ് ഇലക്ട്രോണിക് ക്രോപ്പ് . 2014-ല് ഇന്ത്യയില് ആദ്യമായി ഇത് വികസിപ്പിച്ചെടുത്തത് സി ടി സി ആര് ഐ യിലെ പ്രിന്സിപ്പല് സയന്റിസ്റ്റ് ഡോ. സന്തോഷ് മിത്രയാണ്. ഐസിഎആര്- സിടിസിആര്ഐ ഡയറക്ടര് ഡോ.എം.എന്.ഷീല, ഇന്സ്റ്റിറ്റ്യൂട്ട് വികസിപ്പിച്ചെടുത്ത സാങ്കേതികവിദ്യകളെക്കുറിച്ചും പദ്ധതികളെക്കുറിച്ചും ചടങ്ങില് സംസാരിച്ചു. ഇ-ക്രോപ്പ് അടിസ്ഥാനമാക്കിയുള്ള സ്മാര്ട്ട് ഫാമിംഗ് പദ്ധതിയെക്കുറിച്ച് ഡോ.മിത്ര ലഘുപ്രഭാഷണം നല്കി. ന്യൂഡല്ഹിയിലെ ഐസിഎആര് അസിസ്റ്റന്റ് ഡയറക്ടര് ജനറല്  ഡോ. വിക്രമാദിത്യ പാണ്ഡെ മുഖ്യ പ്രഭാഷണം നടത്തി. സാങ്കേതികവിദ്യയുടെ ഫലപ്രദമായ കൈമാറ്റത്തില് മാനുഷിക സ്പര്ശനത്തിന്റെ ആവശ്യകത അദ്ദേഹം ഊന്നിപ്പറഞ്ഞു. ഇ-ക്രോപ്പ് ഉപകരണത്തിന്റെ സാങ്കേതികവിദ്യകള് വികസിപ്പിച്ചതിനും ജനകീയമാക്കിയതിനും ഡോ. സന്തോഷ് മിത്രയെ അഭിനന്ദിച്ചു. , സംസ്ഥാന ഹോര്ട്ടികള്ച്ചര് മിഷന് ഡയറക്ടര് ശ്രീമതി. എല്.ആര്. ആരതി, ഐഇഎസ് വിശിഷ്ടാതിഥിയായിരുന്നു. കര്ഷകര്ക്ക് അവരുടെ വയലുകളില് ഇത്തരം സൗകര്യങ്ങള് സ്ഥാപിക്കുന്നതിന് സാമ്പത്തിക സഹായം നല്കാന് മിഷന് തയാറാണെന്നു അവര് പറഞ്ഞു. പരിപാടിയുടെ ഭാഗമായി ഇ-ക്രോപ്പിന്റെ എസ്എംഎസ് സേവനങ്ങള് സമാരംഭിക്കുകയും 'ഇന്റഗ്രേറ്റഡ് മാനേജ്മെന്റ് ഓഫ് മീലി ബഗ്ഗ്സ് ഇന് കസാവ' എന്ന പ്രസിദ്ധീകരണം അവര് പുറത്തിറക്കുകയും ചെയ്തു. പ്രിന്സിപ്പല് സയന്റിസ്റ് ഡോ. ഷീല ഇമ്മാനുവല് നന്ദി പ്രകാശിപ്പിച്ചു. ഈ പരിപാടിയുടെ ഭാഗമായി നെടുമങ്ങാട് ബ്ലോക്കുകളിലെ അരുവിക്കര, പനവൂര്, കരക്കുളം, വെമ്പായം, ആനാട് എന്നീ അഞ്ച് പഞ്ചായത്തുകളിലെ 100 കര്ഷകര്ക്ക് ഇ-ക്രോപ്പ് അധിഷ്ഠിത സ്മാര്ട്ട് ഫാര്മിംഗില് പരിശീലനം നല്കുകയും ചെയ്തു.
--ND--
(Visitor Counter : 75
മന്ത്രിസഭ
റെയില്വേ മേഖലയില് ഇന്ത്യയും ജര്മനിയും തമ്മിലുള്ള ധാരണാപത്രത്തിനു മന്ത്രിസഭയുടെ അനുമതി
കേന്ദ്ര റയില്വേ മന്ത്രാലയവും ജര്മനിയിലെ ഡിബി എന്ജിനീയറിങ് ആന്ഡ് കണ്സള്ട്ടിങ് ജിഎംബിഎച്ചും തമ്മില് റെയില്വേ മേഖലയില് സാങ്കേതിക സഹകരണത്തിനായി ഒപ്പുവെച്ച ധാരണാപത്രം സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുന്പാകെ വിശദീകരിക്കപ്പെട്ടു. 2020 ഫെബ്രുവരിയിലാണു ധാരണാപത്രം ഒപ്പുവെക്കപ്പെട്ടത്.
(വിശദാംശങ്ങള്:
റെയില്വേ രംഗത്തു സാങ്കേതിക സഹകരണത്തിനായുള്ള ധാരണാപത്രം താഴെ പറയുന്ന മേഖലകൡ സഹകരണം സാധ്യമാക്കും.
1. ചരക്കുനീക്കം 
2. യാത്രാവണ്ടികളുടെ പ്രവര്ത്തനം 
3. അടിസ്ഥാന സൗകര്യ നിര്മാണവും പരിപാലനവും 
4. ആധുനികവും മല്സരക്ഷമവുമായ റെയില്വേ സംവിധാനം വികസിപ്പിക്കുക 
5. റെയില്വേ പ്രവര്ത്തിപ്പിക്കുന്നതിനും വിപണനത്തിനും വില്പനയ്ക്കും ഭരണപരമായ കാര്യങ്ങള്ക്കുമായി ഐ.ടി. സംവിധാനങ്ങള്.
6. പ്രെഡിക്റ്റീവ് പരിപാലനം.
7. സ്വകാര്യ തീവണ്ടികള് ഓടിക്കല്
8. ഇരു വിഭാഗവും പരസ്പരം അംഗീകരിക്കുന്ന ഏതു മറ്റു മേഖലയും
പശ്ചാത്തലം:
വിവിധ ഗവണ്മെന്റുകളും ദേശീയ റെയില്വേകളുമായി റയില്വേ മന്ത്രാലയം ധാരണാപത്രങ്ങളും സഹകരണത്തിനുള്ള കരാറുകളും ഭരണപരമായ സംവിധാന രേഖകളും സംയുക്ത ലക്ഷ്യ പ്രസ്താവനകളും ഒപ്പുവെച്ചിട്ടുണ്ട്. അതിവേഗ റെയില് നിര്മാണം, നിലവിലുള്ള പാതകളില് വേഗം കൂട്ടല്, ലോകോത്തര സ്റ്റേഷനുകള് നിര്മിക്കല്, പുതിയ വന്കിട പ്രവര്ത്തനങ്ങള്, റെയില് അടിസ്ഥാനസൗകര്യം പരിഷ്കരിക്കല് എന്നിവ ഉള്പ്പെടെയുള്ള കാര്യങ്ങള്ക്കായാണ് ഇതു ചെയ്തിട്ടുള്ളത്.
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
രാജ്യത്ത് പക്ഷിപ്പനി സംബന്ധിച്ച ഏറ്റവും പുതിയ വിവരം
ICAR-NIHSAD ൽ പരിശോധിച്ച സാമ്പിളുകളുടെ ഫലത്തിന്റെ വെളിച്ചത്തിൽ താഴെപ്പറയുന്ന സംസ്ഥാനങ്ങളിൽ പക്ഷിപ്പനി റിപ്പോർട്ട് ചെയ്യപ്പെട്ടിരിക്കുന്നു:
1) കേരളം -കോട്ടയം, ആലപ്പുഴ 
2) രാജസ്ഥാൻ - ബാരൻ, കോട്ട, ജാലാവാർ
3) മധ്യപ്രദേശ് -മാൻഡ്സൗർ, ഇൻഡോർ, മാൽവ
4) ഹിമാചൽ പ്രദേശ് - കാംഗ്ര
കൂടുതൽ രോഗവ്യാപനം തടയുന്നതിനായി നടപടികൾ സ്വീകരിക്കണമെന്ന് രാജസ്ഥാൻ, മധ്യപ്രദേശ്, ഹിമാചൽ പ്രദേശ് എന്നീ സംസ്ഥാനങ്ങൾക്ക് നിർദേശം നൽകിയിട്ടുണ്ട്. ലഭിച്ച റിപ്പോർട്ടുകൾ പ്രകാരം 2021 ജനുവരി അഞ്ചിനു തന്നെ പ്രഭവകേന്ദ്രങ്ങളിലെ രോഗനിയന്ത്രണ പ്രവർത്തനങ്ങൾക്ക് കേരളം തുടക്കം കുറിച്ചു കഴിഞ്ഞു.
ഭാരത സർക്കാരിന്റെ മൃഗ പാലന-ക്ഷീര വകുപ്പിന്റെ നേതൃത്വത്തിൽ ന്യൂഡൽഹിയിൽ കൺട്രോൾ റൂം തുറന്നിട്ടുണ്ട്. രോഗനിയന്ത്രണത്തിനും പ്രതിരോധത്തിനും ആയി താഴെപ്പറയുന്ന നിർദ്ദേശങ്ങളാണ് സംസ്ഥാനങ്ങൾക്ക് നൽകിയിട്ടുള്ളത്: രോഗ ബാധിത മേഖലകളിലെ അണുനശീകരണം, ചത്ത മൃഗങ്ങളുടെ ശരീരാവശിഷ്ടങ്ങൾ കൃത്യമായി സംസ്കരിക്കൽ, രോഗ പരിശോധനയ്ക്കായി സാമ്പിളുകളുടെ കൃത്യമായ ശേഖരണവും സമർപ്പണവും, കൂടുതൽ നിരീക്ഷണ നടപടികൾ.
പക്ഷികളിൽ നിന്നും മനുഷ്യരിലേക്ക് രോഗം പകരുന്നത് തടയാൻ ഉള്ള മാർഗ്ഗനിർദ്ദേശങ്ങളും ഇതിലുൾപ്പെടുന്നു.
പക്ഷികൾ ചത്തൊടുങ്ങുന്നതിൽ അസാധാരണമായ വർദ്ധന ഉണ്ടോ എന്നത് പരിശോധിക്കാൻ ആയി അതത് വന വകുപ്പുകളുമായി ചേർന്ന് പ്രവർത്തിക്കണമെന്നും സംസ്ഥാനങ്ങളെ അറിയിച്ചിട്ടുണ്ട്. പക്ഷികൾ കൂടുതലായി ചത്തൊടുങ്ങുന്നത് ശ്രദ്ധിക്കണമെന്നും അടിയന്തര നടപടികൾ കൈകൊള്ളുന്നതിനായി ഇവ കൃത്യമായി അറിയിക്കണമെന്നും മറ്റ് സംസ്ഥാനങ്ങൾക്കും നിർദ്ദേശം നൽകിയിട്ടുണ്ട്.